Publication: Magyar Közlöny
Issue: MK-2009-165 (Year: 2009, Number: 165)
Era: 2004-2010
Section: 2009. évi CXX. törvény*
Paragraph Index: 1771

(3) Ha az egymásnak ellentmondó általános szerzõdési feltételek a szerzõdés lényeges kérdéseire vonatkoznak, a szerzõdés nem jön létre. 5:50. § [Az általános szerzõdési feltételekre vonatkozó rendelkezések kötelezõ alkalmazása] Az 5:46–49. §-ban foglaltaktól eltérõ szerzõdéses kikötés semmis. IV. fejezet Szerzõdéskötés versenyeztetési eljárás alapján 5:51. § [Felhívás ajánlattételre versenyeztetési eljárásban] A fél ajánlati felhívást tehet közzé, amelyben több személytõl kéri ajánlatok benyújtását azzal, hogy a felhívásban foglaltaknak megfelelõ, legkedvezõbb ajánlatot benyújtó ajánlattevõvel köti meg a szerzõdést. A fél a felhívásban megjelölt határidõ lejártáig felhívását visszavonhatja. 5:52. § [Ajánlati kötöttség versenyeztetési eljárásban]

Source: https://magyarkozlony.hu/hivatalos-lapok/89b85b8ad70e0235666e043337a0300d6ce1670f/dokumentumok/8341c411880cdb69f22c0d9c3478888cb0fb084e/letoltes